Fokker D. XXI

Fokker D.XXI 
275px Rol Jager Makker Fokker Untwerper Erich Schatzki Earste flecht 27 maart 1936 Yn tsjinst 13 novimber 1940  Ut tsjinst 1948  Farianten 5 Tal makke 148 (53 fan type D.XXI-1) Brûkers Nederlân, Finlân, Denemark
De Fokker D.XXI (of D.21) wie in lytse jachtfleanmasine (jager) dy't troch Fokker ûntwikkele en boud waard yn de jierren 30 fan de 20e iuw.
Yn 1988 boude Fokker nochris in eksimplaar foar it Militêr Loftfeart Museum te Soesterberch (sjoch foto ynfoboks).

 Skiednis 
De D.XXI wie ornearre foar it ûnderskeppen fan fleanmasines. It tastel waard ûntwurpen foar it ML-KNYL, mar dy keas foar Amerikaanske tastellen. Doe waard de D.XXI oanskaft troch de Loftfeartôfdieling fan it Nederlânske leger; de earsten kamen yn 1938. De D.XXI waard ek levere oan Denemark en Finlân. Finlân boude it type ek yn lisinsje en brûkte it mei súkses yn de Winterkriich. Guon Finske piloaten hellen mei harren D. XXI's de Aas-status. 
Spanje krige ek lisinsjerjochten (Hispano Aviacion), mar der binne nea Spaanske tastellen boud.

Yn de maaiedagen fan 1940 wie de folle moderner Messerschmitt Bf 109, dy't hurder koe en swierder bewapene wie, de wichtichste tsjinstanner fan de D. XXI. Troch de bettere manûvrearberens fan de Fokker koe er dochs partij biede.

 Konstruksje 
De romp bestie út in rek fan metalen buizen; it foarste part wie beklaaid mei metaal en it efterste diel mei linnen. De wjokken wiene beklaaid mei hout (sa't alle Fokkers hiene). It ûnderstel koe net ynlutsen wurde en hie fearren yn de poat; de tsjillen hiene wol streamline kappen.

 Technyske feiten 
Fokker D.XXI:  Feiten Lingte     8,20 m Spanwiidte     11,00 m Wjokoerflak     16,20 m² Hichte     2,95 m Oandriuwing    1 × luchtkuolle Bristol Mercury VIII 9-silinder-stjermotor fan 830 HK (619 kW) Heechste faasje     460 km/o Fleanberik     930 km Bemanning     ien fleander Tsjinstplafond     11.350 m Leechgewicht     1450 kg Fleangewicht     2050 kg Bewapening     fjouwer F.N.-Browning M36-7,92-mm masinegewearen

 Keppeling om utens 
Warbirds ynformaasje oer dit type

Kategory:Nederlânske jachtfleanmasine
Kategory:Finske fleanmasine yn de Twadde Wrâldkriich
Kategory:Nederlânske fleanmasine yn de Twadde Wrâldkriich
Kategory:Fokker
Kategory:Yntroduksje út 1936